چارہ گھوٹالہ

چارہ گھوٹالہ بھارت کی تاریخ کا بڑا مالیاتی اسکینڈل ہے، جو 1990ء کی دہائی میں منظر عام پر آیا۔ اس میں ریاست بہار کے محکمۂ مویشی پروری کے افسران اور سیاست دانوں نے ملی بھگت سے سرکاری خزانے سے غیر قانونی طور پر کروڑوں روپے نکالے۔ یہ رقم مویشیوں کے چارے، ادویات اور دیگر ضروریات کی خریداری کے نام پر نکالی گئی تھی، جبکہ حقیقت میں یہ خریداری کبھی ہوئی ہی نہیں۔

 پس منظر 
چارہ گھوٹالہ سنہ 1996ء میں اس وقت سامنے آیا جب بہار کے محکمۂ مویشی پروری میں فرضی رسیدوں اور جعلی دستاویزات کے ذریعے بڑے پیمانے پر سرکاری فنڈ کی غیر قانونی نکاسی کا انکشاف ہوا۔ تحقیقات سے معلوم ہوا کہ 1980ء کی دہائی کے اواخر سے لے کر 1990ء کی دہائی کے وسط تک، محکمہ کے افسران نے سیاست دانوں کے ساتھ مل کر فرضی سپلائی آرڈرز اور جعلی بلوں کے ذریعے سرکاری خزانے سے رقم نکالی۔

 تحقیقات اور قانونی کارروائی 
اس اسکینڈل کی تحقیقات مرکزی تفتیشی بیورو (سی بی آئی) نے کی۔ تحقیقات کے دوران متعدد کیسز درج کیے گئے اور کئی سیاست دانوں، سرکاری افسران اور سپلائرز کو ملزم ٹھہرایا گیا۔ اس معاملے میں راشٹریہ جنتا دل (آر جے ڈی) کے سربراہ اور بہار کے سابق وزیر اعلیٰ لالو پرساد یادو کا نام بھی سامنے آیا۔ انھیں سنہ 2013ء میں چارہ گھوٹالہ کے ایک کیس میں قصوروار ٹھہرایا گیا اور پانچ سال قید کی سزا سنائی گئی۔https://thewireurdu.com/93079/cbi-court-convicts-lalu-prasad-yadav-and-74-others-in-fifth-fodder-scam-case-doranda-treasury/

بعد ازاں، سنہ 2017ء اور سنہ 2018ء میں بھی لالو پرساد یادو کو چارہ گھوٹالہ کے دیگر معاملات میں مجرم قرار دیا گیا اور مختلف مدت کی سزائیں سنائی گئیں۔ سنہ 2022ء میں عدالت عالیہ جھارکھنڈ نے ڈورنڈا خزانہ معاملہ (ڈورنڈا ٹریژری) میں انھیں ضمانت دی۔https://thewireurdu.com/94355/rjd-chief-lalu-yadav-granted-bail-by-jharkhand-high-court-in-a-case-related-to-fodder-scam/

 حوالہ جات 

زمرہ:بہار کی سیاست
زمرہ:تاریخ بہار (1947ء–تاحال)
زمرہ:جھارکھنڈ میں جرم